Kaapstad-polisieman doodgeskietArgieffoto: SAPD ŉ 37-jarige polisiebeampte is Donderdagaand tydens ŉ ondersoek in Kaapstad doodgeskiet. Dan Plato, LUR van die departement van gemeenskapveiligheid, het Vrydag gesê die beampte, wat by die Lingelethu-Wes-polisiestasie in Khayelitsha gestasioneer was, is tydens ŉ ondersoek in Khayelitsha geskiet. Hy het in die hospitaal aan sy beserings beswyk. ŉ Verdagte is reeds in verband met sy moord in hegtenis geneem. “Ek vertrou dat die wet sy pad sal loop en dat geregtigheid sal geskied,” het Plato bygevoeg. Plato het sy medelye aan die beampte se familie, vriende en kollegas betuig.